CELEX: 62010CA0132
Language: hu
Date: 2011-09-15 00:00:00
Title: C-132/10. sz. ügy: A Bíróság (második tanács) 2011. szeptember 15-i ítélete (Rechtbank van eerste aanleg te Leuven (Belgium) előzetes döntéshozatal iránti kérelme) — Olivier Halley, Julie Halley, Marie Halley kontra Belgische Staat (Közvetlen adózás — A tőke szabad mozgása — EUMSZ 63. cikk — A névre szóló részvények utáni öröklési illeték — A külföldi társaságokban fennálló részvények értékelésének a belföldi társaságok esetében rendelkezésre álló elévülési időnél hosszabb elévülési ideje — Korlátozás — Igazolás)

29.10.2011   
            
            
               HU
            
            
               Az Európai Unió Hivatalos Lapja
            
            
               C 319/6
            
         A Bíróság (második tanács) 2011. szeptember 15-i ítélete (Rechtbank van eerste aanleg te Leuven (Belgium) előzetes döntéshozatal iránti kérelme) — Olivier Halley, Julie Halley, Marie Halley kontra Belgische Staat
   (C-132/10. sz. ügy) (1)
   
   (Közvetlen adózás - A tőke szabad mozgása - EUMSZ 63. cikk - A névre szóló részvények utáni öröklési illeték - A külföldi társaságokban fennálló részvények értékelésének a belföldi társaságok esetében rendelkezésre álló elévülési időnél hosszabb elévülési ideje - Korlátozás - Igazolás)
   2011/C 319/09
   Az eljárás nyelve: holland
   
      A kérdést előterjesztő bíróság
   
   Rechtbank van eerste aanleg te Leuven
   
      Az alapeljárás felei
   
   
      Felperesek: Olivier Halley, Julie Halley, Marie Halley
   
      Alperes: Belgische Staat
   
      Tárgy
   
   Előzetes döntéshozatal iránti kérelem — Rechtbank van eerste aanleg Leuven (Belgium) — Az EUMSZ 26. cikk, EUMSZ 49. cikk, EUMSZ 63. cikk és EUMSZ 65. cikk értelmezése — A névre szóló részvényeket terhelő öröklési illeték tekintetében olyan elévülési időt előíró nemzeti szabályozás, amelynek időtartama két év abban az esetben, ha a kibocsátó társaság tényleges ügyvezetési központja az érintett tagállamban található, minden más esetben pedig tíz év
   
      Rendelkező rész
   
   Az EUMSZ 63. cikket úgy kell értelmezni, hogy azzal ellentétes valamely tagállam olyan jogi szabályozása, mint amelyről az alapügyben szó van, amely az öröklési illeték területén tízéves elévülési időt ír elő az olyan társaság névre szóló részvényeinek az értékelésére, amelynek az elhunyt a részvényese volt, és amelynek a tényleges ügyvezetési központja más tagállamban található, míg ugyanezen határidő két év, amennyiben a tényleges ügyvezetési központ az első tagállamban található.
   
      (1)  HL C 134., 2010.5.22.